Stora Karlsö

Stora Karlsö on Rootsile kuuluv saar Läänemeres. Halduslikult kuulub saar Ojamaa lääni Ojamaa valda. Stora Karlsö asub Ojamaast (Gotlandist) veidi üle kuue kilomeetri läänes. Stora Karlsöst natuke rohkem kui neli ja pool kilomeetrit idakirdes asub Lilla Karlsö.

Saar on peaaegu ristkülikukujuline, umbes 2 km pikk ja 1,5 km lai. Saare kõrgeim punkt ulatub 51,6 meetrit üle merepinna. Saare dominantne maastikuelement on kaarjas lavamaa. Lavamaa on läänes, põhjas ja kirdes piiratud peaaegu vertikaalsete, 10–30 meetri kõrguste kaljudega. Meri on saare kaljudesse uuristanud umbes 30 koobast.Stora Karlsö Länsstyrelsen. Gotlands län. Vaadatud 15. märtsil 2024

Ajavahemikul 1880–1887 ostis Stora Karlsöl asuva maa järk-järgult ära ettevõte Karlsö Jagtoch Djurskyddsförenings AB, kes on siiani saare omanik. Saarel keelati linnujaht. 1970. aastal rajati saart hõlmav Stora Karlsö looduskaitseala.Karlsös historia Stora Karlsö. Vaadatud 15. märtsil 2024 Stora Karlsöl on rikas linnustik. Saarel kasvavad mitmed haruldased käpalised.Eksta Stora Karlsö Länsstyrelsen. Gotlands län. Vaadatud 15. märtsil 2024

Majakas ehitati saarele 1887. aastal. 1974. aastal majakas automatiseeriti.Gotland kn, EKSTA STORA KARLSÖ 1:5 STORA KARLSÖ FYRPLATS 
Riksantikvarieämbetet. Vaadatud 15. märtsil 2024

 Viited 

Kategooria:Rootsi saared
Kategooria:Ojamaa lään